open-index/open-wikipedia-markdown huggingface dataset:
Jeroen Dubbeldam

**Jeroen Dubbeldam** (Zwolle, 15 april 1973) is nen Neerlaandsen springruuter.

Zin eerste pries wun he in 1994, doo't he met t peard *Killarney* Europees Kampioen wör bie de *young riders* (jonge ruuters). De meeste weenst haalden he met t peard *De Sjiem*. In 2000 wun he de gooldene medalje op de Olympiese Zommerspöllen van Sydney en n joar doarop de earvolle Grote Pries van Aken. In september 2014 wör Dubbeldam wearldkampioen springen op de wearldspöllen vuur springruuters.

In augustus 2006 wör Dubbeldam op *Up and Down* wearldkampioen met t nasjonale manskap, bie de viefde wearldruuterspöllen in Aken, met Albert Zoer, Gerco Schröder en Piet Raijmakers.

Geeldsketer van Dubbeldam is BMC Groep, den't ook de springruuters Ben Schröder en Jurgen Stenfert en dressuurriedsters Coby, Marlies en Marrigje van Baalen sponsoren dut. 

Dubbeldam wont rechtevoort in t Tweantse Weersel met zinne vrouwe en dree keender, en hef doar nen egenen wedstriedstal, den't noar De Sjiem is eneumd.

## Oetgoande verbeending
* http://www.jeroendubbeldam.nl
Gert-Jan Bruggink

**Gert-Jan Bruggink** (Weersel, 17 meart 1981) is nen Neerlaandsen springruiter.

Zin eerste grote keunststuk was det he in 2002 op de Wearldruterspöllen in Jerez de la Frontera viefdes wör met t Neerlaandse manskap. In 2004 wun he met zin peard *Joël* en t manskap Leopold van Asten (peard *Fleche Rouge*), Gerco Schröder (peard *Monaco*) en Wim Schröder (met *Montreal*) ne veerde plek op de Olympiese Spöllen in Athene.

## Pearde
n Antal van zinne pearde zeent:
* Joël, broene ruin
* Sarantos, doonkerbroenen dekhengst
* Primeval Wings, vosruin


Hessischen Ministerpräsidenten Gert-Jan Bruggink auf Andrea 2 mk.jpg
WPT2013-CSI5-01-GertJan Bruggink-Andrea-1.JPG
WPT2013-CSI5-01-GertJan Bruggink-Andrea-4.JPG


## Wedstriedstoat
### Olympiese Spöllen
*2004, Athene: veerde plaatse met manskap. Peard *Joël*.

### Wearldkampioenskoppen
* 2001: viefdes met manskap. Peard *Joël*.

### Europese kampioenskoppen
* 1998: Europees kampioen jeugnd met manskap
* 2001: Europees kampioen allene

### Neeerlaandse kampioenskoppen
* 1997: Nederlands kampioen jeugnd
* 1998: Nederlands kampioen jeugnd
* 1999: Nederlands kampioen jeugnd
* 2002: Nederlands kampioen volwassenen

### Grote Pries
* 2004: Winnaar Grote Pries van Aken
* 2004: Winnaar Grote Pries van 's-Hertogenbosch
* 2004: Winnaar Grote Pries van Rotterdam
* 2007: Tweede plaatse Grote Pries van Maastricht met zien peard *Primeval Wings*
* 2008: Winnaar Grote Pries van Amsterdam met zien peard *Sarantos*
Jan Vennegoor of Hesselink

**Jan Johannes Vennegoor of Hesselink** (Oldenzel, 7 november 1978) is nen veurmoalig voetbalspöller in t betaalde voetbal. Hee spölden nen zetvuur de Engelse voetbalverenige Hull City AFC. Hee is begunnen bie de amateurverenige *Quick '20* oet Oldenzel in Tweante, en was vanof 1996 Töt 2001 bie FC Tweante, woer't he was spits en man met de meeste peunten. Van 2001 töt 2007 deed he bie PSV oet Eindhowen. Doarnoa gung he noar de Skotse verenige Celtic FC töt an 2009.

11 oktober 2000 spöllen he vuur t eerst ne wedstried met t nasjonale manskap, woervuur hee in totaal dree doelpeunten op naam hef stoan. Op 15 mei 2012 skeiden hee oet met betaald vootbal.
Hiddink & Schreurs

**Hiddink & Schreurs** was n muzikaal tweetal oet Tweante, wat besteund oet Hanneke Hiddink (1957 - 2010) en Ben Schreurs (1940 - 2016). t Tweetal begun in 1980 met zingen, in de toneelgroep *Punt Oet* oet Depen, woernoa t tweetal besleut um met mekoar wieder te goan. De meest-bekeande nommers van Hiddink & Schreurs warren t *Vut-rek* en *Warm en koald buffet*. 

Ze zungen mangs in t Achterhooks en mangs in t Tweants. In 2001 skeaiden ze der met oet.

Op 12 meart 2010 köm Hiddink met 52 joar duur nen härtstilstaand oet de tied.

## Anhaling
n Volgenden anhaling is oet n nommer van öar, wat angef woer't Hiddink & Schreurs vuur steund:

:Goeienoavend beste leu doar zitt wie noe,
:hier met zien beidn en wie wilt wat zingn vuur oe.
:Iej kiekt noar oons en denkt: ho zal dat goan?
:Joa wie zingt verskes oawer t dageliks bestoan.
:t Geet oaver heel gewone zaken,
:dee iederene met kan maken,
:Misskien zal oew n verske raken,
:of zal t oe vermaken, of misskien hef t ok niks edoan.
:En dat alles zingt wie in oons eigen plat,
:n Betje Gelders, en wat Twents, van beide wat.
:Soms zingt wie "mangs", en mangs ook "soms", aait of altied.
:kleine verschillen dee mekare echt neet biet.
:...

## Platen
### LP
**Samenlaeven* (1986)
**Dichterbie* (1988)

## CD's
**Luuster's Luu* (1991)
**Soms/mangs* (1996)
**Veskes* (1999)

;met aanderen
**Gelders Goud*
**Bie Dinkel en Regge, deel 1* (1994)
**Luusterleedjes* (1998)
**Van hoes oet* (2000)

## refereansies
*Artikel oawer t oawerlieden van Hiddink op RTV Oost
*Hiddink & Schreurs op streektaalzang.nl
Nolnkoor

t **Nolnkoor** is n köppelken kearls oet de umgewing van Hoksebarge in Tweante dee't in t Tweants zingen doot. t Nolnkoor besteet oet zeuwn breurs van Morsinkhof, dee't vuural um karnaval muziek maakn doot, en optreadn doot op buurt- en bedriefsfeestn. Ene van de breurs is Karel, den't ook allenig optreadn dut as Karel van de Kate.

Net as zovölle femilies in Tweante, hebt de jongs van Morsinkhof nen bienaamn. Den bienaamn hebt ze as ärtiestennaamn gebroekt. Zogedöanig is t Nolnkoor ontstoan.

Öare webstea is volledig in t Tweants op esteeld. Ze zeent doarmet heugstwoarskienlik uniek op de wearld.

## Plaatnriege
**Hart van Twente* (met Ben Steneker)
**Alle zeum good*
**t Is wier ka(t)smis*
**Heb ie miene vrouwe zene*
**Schop die bal erin*
**t Slöttelleed*

## Oetgoande verbeendige
*Vingerplaant - Karnavalsnommer van t Nolnkoor
*Offisjele webstea van t Nolnkoor
Jan Peter Balkenende

**Jan Pieter Balkenende** (roopnaam *Jan Peter*) (Biezelinge, gemeente Kapelle (gemeente), 7 mäi 1956) is nen pollitieker vuur t CDA en van 22 juli 2002 töt 20 februwoari 2010 minister-president van Neerlaand. Töt an de laandelike verkiezings van 9 juni 2010 was he "demissionair".

Balkenende gröaiden op in Zeelaand. Hee maken t atheneum of an t Ostrea Lyceum in Goes en studeren of an de Vrieje Universiteat van Amsterdam (VU) op Geskiedenisse en Neerlaands recht. zinnen pollitieken loopbaan begun in Amstelvenne, woer't he van 1982 töt 1998 in de gemeenteroad zat. In dee tied halen he ook zinnen doktorsbul in de rechtsgeleardheaid en wör he halftied biezeunder hooglearer *christelijk sociaal denken* an de VU, wat he töt zinne inwieding as minister-presideant in 2002 bleef doon.

In 1998 köm he in de Tweede Kamer te zitten. In 2001 wör he fraksievuurzitter en liesttrekker van t CDA, en joar der op wör he minister-president van Kabinet Balkenende I. Noa at beaide Kabinet Balkenende I en Kabinet Balkenende II umme völlen warren, en t kortbestoande Kabinet Balkenende III duur nieje verkiezings al noa n poar moand wier demissionear wör, wör he op 22 februwoari in ewiedt as premier van t Kabinet Balkenende IV. In 2010 völ ook dit veerde kabinet umme, noa verskel oawer t besluut of Neerlaand wal met har munn doon met n oorlog in Afganistan en of ze nog aait de soldoaten in Uruzgan munn loaten. Vuur de kommende verkiezings zal Balkenende wier liesttrekker vuur t CDA wean.

Van anvang an völ Balkenende op duur zinne oeterlike kenmoarken, vuural zin hoar en zin bril. Doarmet har he al vlot n bienamen Harry Potter te pakken. Eerst maken Balkendende doar makkelik gebroek van duur der zelf an met te spöllen. Kört noa de start van ne normen-en-weardes-aksie in Rotterdam zea he det zin bekeandheaid was too enömmen duur de filmindustrie. Hee verteelden zelf det n keend van kunnigheaid um har vroagen of he de vaa van Harry Potter was, en leut zelfs ne foto nemmen van um en Harry Potter, met as oonderskrift: "Zeukt de verskillen". Disse zelfspot maken um in korten tied onmeundig bekeand en geleefd. Later wör n bienamen *Harry Potter* duur zinne polletieke tegenstaanders oawer enömmen.

## Oetgoande verbeendige
* Prof.Dr. J.P. (Jan Peter) Balkenende, Parlement.com
Wiene

**Wiene** is ne boerskop in de gemeente Hof van Tweante, in Tweante. Wiene omslöt t boetengebeed tusken Deelden, Goor en Beantel.

t Laandskop van Wiene is kenmoarkend vuur Tweante, met völle hooltwallen. dwars duur Wiene löp t Tweantekanaal en de spoerliene tusken Zutfen en Glanerbek. De meeste leu dee't in Wiene woont zeent voarkensboer.

Wiene is nauw verbeunden met de boerskop Zeldam. Inwonners van beaide boerskoppen köant good met mekoar, goat noar dezelfde vereniges, en hooldt alle joaren met mekoar n *Zommerfeest*.

De meeste inwonners zeent Roomsk. n Kleain deel van Wiene heurt an de parochie HH. Petrus en Paulus in Goor, t aandere deel heurt an de Deeldense parochie H. Blasius.

Leu dee't nit boert, woarket meesttieds in Goor, en ze mut doar ook de bosskoppen halen.

## Geskiedenisse
Wiene heten van oorsproonk *Wedehoen*, en umvatten toertieds ook Zeldam. t was ne boerskop, mer ook boermoarke in t Richterambt Dealden. In Wedehoen lea ene van de zeuwen Laandshearlike heuwen van Tweante, Hof Wedehoen. Wieders leaden in Wiene vroger de laandhuze Duis en Langenhorst.

## Oetgoande verbeendige
* Webstea van Wiene-Zeldam
De Huurne

**De Huurne** is n stuk boetngebeed in de gemeente Wierdn, op t zuudwestn van t doarp Wierdn. t Ligt op t westn van de de *Riessensestroate* (N350). Op t oostn ligt t Iepeloo. In de Huurne zeent verskeaidene kampeersteas, en één kafee.
Gerco Schröder

**Gerco Schröder** (Tubbige, 28 juli 1978) is nen Neerlaandsen springruuter.

Zin eerste internasjonale weenst haalden he in de jeugndklasse in 1996, doo't he met t Neerlaandse manskap Europees kampioen wör. Bie de volwassenen wun he oonder mear de CSI Tweante (2007) en CSI Amsterdam (2004). Augustus 2006 wör Schröder wearldkampioen met t nasjonale manskap op de viefde Wearldruuterspöllen in Aken, met Albert Zoer, Jeroen Dubbeldam en Piet Raijmakers. 

Schröder keump oet ne peardesportfemilie; zin euldere breurs Ben en Wim Schröder zeent ook internasjonaal bekeande ruuters.

## Pearde

Eurocommerce Berlin (heten eerst Caspar)
*Afstamming: Cassini I x Caretino
*Geboortedoatum: 11 meart 1994
*Geslacht: Hengst
*Stokmaat: 1.74m
*Kluur: Skimmel
*Stambook: Holstein (tevens goedgekeurd KWPN)
*Bezitter: Stal Eurocommerce

Eurocommerce Monaco
*Afstamming: Locato x Ramino
*Geboortedoatum:7 mei 1991
*Geslacht: Ruin
*Kluur: Broen
*Stambook: Holstein

Eurocommerce Milano
*Afstamming: Indorado x Beaujolais
*Geboortedoatum: 4 mei 1994
*Geslacht: Meare
*Kluur: Vos
*Stambook: KWPN

Eurocommerce Acapulco
*Afstamming: Colido x Chamisso
*Geboortejoar: 1995
*Geslacht: Ruin
*Kluur: Skimmel
*Stambook: Holstein

Eurocommerce Lanapoule
*Afstamming: Indorado x Jasper
*Geboortejoar: 1994
*Geslacht: Merrie
*Kluur: Broen
*Stamboek: KWPN

## Weenst
Neerlaands Kampioenskop:
* Met edoan: 16x
* Ewunnen: 2x

Wearldbekers: 
* Met edoan: 44x
* Ewunnen: 1x

Wearldbekerfinales:
* 2002: Leipzig (Duutslaand): 27e plek met Eurocommerce Geneve. 
* 2003: Las Vegas (VS) : 10e plek met Eurocommerce Geneve.
* 2006: Kuala Lumpur (Maleisië) : 8e plek met Eurocommerce Milano.
* 2007: Las Vegas (VS) : 15e plek met Eurocommerce Milano.

Wearldruuterspöllen: 
* 5e editie, 2006: Aken (Duitsland): Met t manskap: goold, eankel: 6e plek met Eurocommerce Berlin.

Olympiese zommerspöllen:
* 2004: Athene (Griekenlaand) : 4e plek met t manskap, 46e plek allene, met Eurocommerce Monaco. 
* 2012: Londen : zilver op n laandenwedstried met manskap springen, nao verloren 'barrage'/'jump off´ teegn Groot-Brittanie, en zilver allene nao ewonnen barrage, beide op London.

Europees kampioenskoppen:
* 1996: Predazzo (Italië) : 1e plaatse allene met Calypso.
* 1997: Moorsele (België) : 29e plaatse allene en 2e plaatse met manskap, met Interest.
* 1999: Münchwilen (Zwitserland) : 1e plaatse met manskap en allene, met Geneve.
* 2005: San Patrignano (Portugal) : 3e plaatse met manskap, 11e plaatse allene met Eurocommerce Milano.

## Refereansies
*https://web.archive.org/web/20081220123710/http://www.staleurocommerce.nl/
*http://www.dehoefslag.nl
*http://www.horsesport.org
Variaant

n **Variaant** ien de toalkunde geft n varioatsie aan binnen n bepoalde groep. Man kin t vergelieken mit n dialekt, môr t verschil bie n dialekt is dat t ôfwiekt van n bepoalde vörm woar aal dialekten mit verleken worden. Van n variaant proat man voak bie streektoalen, zo as t Leegsaksisch en t Occitoans, woarbie nait ain standerd bestaait, môr wel onderschaaiden tuzzen de bepoalde steden, dörpen en regionen.
Biskop

Nen **Biskop** (van t Grieks *epi-skopos* "op-zichter") is in völle kristelike koarken nen geesteliken hearser oawer n bepoald gebeed, det wier bepoalde *[[karspel|parochie]]s* umvat, t bisdom. t Ambt van bisskop, en ook alle biskopn bie mekoar, wör ook wal t *episkopaat* eneumd.

Eankele bekeande biskoppen warren Sunterkloas (biskop van Myra) en Bernhard van Galen (Biskop van Meunster).
Isoglos

Nen **isoglos** is ne term oet de sproakenkeunde. t Is ne liene op ne kaarte, dee't angef woer't sproakvariaant 1 opheuld en sproakvariaant 2 begeent. Nen isoglos is nit allensumvattend; t gef n verskil an op één kleain oonderdeel van ne sproakvariaant. Zo kan t dus vuurkommen det der n oonderskeaid tusken twee gebeden besteet wat t gebroek van woard A angeet, mer det beaide gebeden eenzelfde woard B gebroekt. Vuur t Neersassiese gebeed is de Benratherliene (*maken*-*machen*) nen belangrieken isoglos.

n Term isoglos keump van t Grieks *ἴσος* ísos, wat "zelfde, vergeliekber" betekent, en *γλῶσσα* glōssa "tonge, dialekt, sproake". 

Isoglossen köant op verskeaidene andachtspeunten in edeeld worden. Zo he'j isoglossen op grammatikaal verskil, vervogingsverskil, wöardeskat en oetsproake. In t Neersassies gebeed is völle sproakenoonderzeuk edoan noar wöardeskatsverskillen, oonder mear duur G.G. Kloeke en Jo Daan, dee't skappen vol met isogloskaarten hebt noa eloaten. Vearder he'j op grammatikaal peunt de isoglosse van t eenheidsmearvoold (gebeed 1 "ik warke-wie warkt" tegenoawer gebeed 2 "ik warke-wie warken"), op vervogingsverskil bv. de verkleinwöarde (gebeed 1 "beumke" tegenoawer gebeed 2 "beumpie"), op wöardeskatspeunt (gebeed 1 t gebroek van "weule" tegenoawer gebeed 2 "vroot") en oetsproakeverskil (gebeed 1: "wark", gebeed 2 "waark", gebeed 3 "weark", gebeed 4 "woark", ezw.) Grote dialektgroepen hebt vake meardere oawereenkommende isoglossen. Doarmet wörd bedoold det meardere isoglossen (nen isoglossenbeundel) van meardere andachtspeunten ongevear dezelfde greanze hebt. Dee greanze gef dus n grötter dialektverskil an. 

## Zeet ook
* Dialekt
* Sproaklear
*
Esther Pierweijer

**Esther Pierweijer** (Eanske, 1977) is ne aktrice en zängeresse oet Tweante. t Bekeandst is he wörden duur zinne rolle in de regiosoap Van Jonge Leu en Oale Groond, as *Lineke Bodé*.

Hee studeern in 2000 of an t konservatorium van Rotterdam, op zaank, viool en piano. Pierweijer keump oet ne muzikale femilie. Zin vaa was konsertpianist, en zin moo spöllen zelf vuur de wille piano. Pierweijer zat ook bie Kinderen voor kinderen.
Hee dut optreaden met de Novomundo Dinnershow in Hilversum en hee dut achtergroondzaank bie Thomas Berge en Petra Berger. Wieders hef he nog n zetjen met ehulpen an t zaankprogramma *Singing Bee* van Gordon.

Met de band ENorm nöm he as *Lineke Bodé* t nommer "Good te pas" op, volledig in t Tweants.

## Reffereansies


## Oetgoande verbeendige
*Esther Pierweijer bie t programma EDNED op RTV Oost
*t Nommer "Good te pas" met ENorm
Akteur

Nen **Akteur** of ne *aktrice* is der ene den't n karakter oetbeeldt in n verhaal of rolnspel.

Nen akteur kan in verskilnde vuurstellings spöln, zo as in t theater, vuur de tellevisie, in nen film, as trainingsakteur bie kommunikasietraining. Ook kan he in teeknfilms ne stemme insprekn, of in reklamefilmkes. Elk van disse vuurstellings mut op ne bepoalde akteermanere benöaderd wordn.

Nen akteur kan völle of helemoal niks liekn op t karakter det he spöln mut. hee kan ne aandere leaftied "annemn" en mangs zelfs n aander geslacht. Ze köant n board of snorre loatn stoan, en mangs zelfs kilo's gröain of ofnemn as det better bie t karakter past. Ook kan ne bepoalde kleadingsstiel of hood, pette of pruuk gebroekt wordn. Vuur t spöln in musicals en opera is nog wier ne aparte benöadering neudig, umdet n akteur doarin ook mut könn zingn en daansn.

Vuur verskeaidene roln zeent verskeaidene akteurs neudig. Nen bökkerd van n akteur zal nit vlot evroagn wordn vuur zeute fienbesnoarde roln. Aandersumme zol t ook nit woarkn, as n fien heanig kearlken in drokke onbenullige skeetfilms mus spöln. 

## Commonsofbeeldingn
Diet Gerritsen

**Diet Gerritsen** (Aalten, 1960) is ne neerlaandse actrice, dirigeant, koorleaider en sopraan in t koor van de Nasjonale Reisopera.

## Akteerwark
Gerritsen is vuural bekeand as *Fenna Wildspieker* oet de Tweantse soapriege Van Jonge Leu en Oale Groond. Hee spölt de dochter van Hendrik en Minie Wildspieker, en zuster van Alwie en Monique (Monkie) Wildspieker. Noa at zin vaa (espöld duur Jan Roerink) oet de tied keump, geet Fenna terugge noar Tweante um met zin moo t boerenspul van Wildspieker te behearen. Um disse boerderieje löp t grötste gedeelte van de soap. Fenna is eskeaiden van Jaap Oosterveld en hef ne dochter, Zilver. In n poar ofleawerings van t eerste seizoen geet ene van de verhaallienen oawer Fenna, den't ne relasie krig met Gerrit Olde Weernink, espöld duur Herman Finkers.

## Zaank
Feaitelik is öar akteerwoark eankelt biezaak, t meeste woark dut he as klassiek sopraan. Bie de nasjonale Reisopera dut he met an ongevear vief oetvoerings in t joar, en as eankeling dut he zingen in opera, operette, oratoria, kantates en leedprogramma's. As dirigeant steet he vuur t  koor Intervocaal oet Eanske.

## Willem Wilmink
Vearder dut he völle tekste van Willem Wilmink oetvoeren en zingen. Völle vertaald woark hef he van Wilmink ezungen en spöllen de heuwdrolle in de musical De Pathmosprinses.

## Oetgoande verbeending
*Offisjele webstea van Diet Gerritsen
Vals Geweld

**Vals Geweld** is ne boerenrockgroep oet Diekerhook, in de gemeente Riessen-Hoolten. Ze spölt vuural bekeande nommers van Normaal en Jovink en de Voederbietels, mer beent ook gangs egene nommers te skriewen.

Vals Geweld is op-erichet roond niejjoar 2007/2008, en besteet oet Carlo Oude Nijeweme (tromset/zaank), Herbert Tuitert (basgitaar/zaank), Timo Aarnink (eankelspelgitaar/zaank) en Patrick Meilink, slaggitaar.

## Oetgoande verbeendige
*Öare webstea
Cello

Nen **cello** (sprek oet: *SEL-lo* of *TSJEL-lo*) is n striekinstrumeant. n Naam is ne ofkorting van *violoncello*. Enen den't cello spölt, neumt ze nen *cellist*. Nen cello wörd gebroekt as eankelspel-instrumeant, mer ook in kamermuziek en grote orkesten. t Is t één-noa-grötste striekinstrumeant in t hudige symfonieorkest; allene n kontrabas is grötter.

## Beskriewing
n Naam *cello* is ne ofkorting van t Italiaanse *violoncello*, wat "kleaine violone" beduudt. Dit verwis noar de violone ("grote viola"), t leegst-estemde instrumeant oet de violafamilie. Dit is de groep striekinstrumeanten dee't later vervöngen of oawertröffen wörden duur de vioolfemilie. n Offisjelen naam is dus "viola grote kleaine". Teegn t 20ste joarhoonderd wör t gebroekelik um n naam violoncello of te korten töt 'cello. Rechtevoort wörd *cello* (zoonder hogen komma) algemeen gebroekt. 

Nen cello hef veer snoaren dee't op viefde toonintervallen van mekoar estemd zeent. De leegste snoare is estemd op C2 (twee oktawen leger as de middelste C), vervolgens de aandere snoaren op G2, D3 en A3. n Cello is dus t zelfde estemd as de viola, mer dan n oktaaf leger.

Nen cello wörd oawer t algemeen zittende bespöld. An de eunderkaante van n cello zit ne pinne woerop n cello steet. De spöller zit achter n cello, den't rechtop eheulden wörd, tusken de bene. n Toon wörd emaakt duur met nen striekstok (ook wal "striekboage" neumd) oawer de snoaren de strieken.

n Cello wörd vake in verbaand ebracht met Europese klassieke muziek, en der wörd mangs van ezegd det t geluud van t instrumeant t meest op de meanskelike stemme lik. t Instrumeant is deel van t standaard orkest, leawert de bastoon in striekkwartetten en keump ook vake vuur in völle kamermuziekgroepen. Der zeent n hoop stukke skrewen vuur cello, zo as cellokonserten en cellosonates, zo as de bekeande Cellosuites van J.S. Bach.

t Instrumeant keump nit zovölle in popmuziek vuur, mer der zeent wal pop- en rockvärskes woerin't ne cello vuurkeump, zo as bv. in t nommer *Wonderwall* van n Britsen band Oasis. Mer ook in grote hiphop en R&B oetvoerings, zo as bie zängeresse Rihanna.

## Refereansies


## Oetgoande verbeending
* The Internet Cello Society (Engels)
Mark Tuitert

**Mark Tuitert** (Hooltn, 4 april 1980) is nen Neerlaandsen beroopsskaatser. Zin grötste zeage töt non too is nen gooldn plak vuur de 1500 meter op de Olympiese Spöllen van 2010 in Vancouver. In 2005 wun he al met Erben Wennemars en Carl Verheijen de ploognachtervolging, en wör he Europees kampioen in 2004. In 1999 wör he wearldkampioen in de jeugndklasse.

Tuitert wont al seend n antal joar in Heernvenne, met zinne vrouwe Helen van Goozen, den't vroger zelf ook skaatsen dee. Tuitert dut in de vrieje tied ook gearne skeelern en gitaarspöln.

Um zinne zeage op de Olympiese Spöllen in Vancouver wör he ridderd in de Orde van de Nederlandse Leeuw.

## Oetgoande verbeending
*Offisjele webstea van Mark Tuitert
Wittebrink

De **Wittebrink** is een buurtschap bi'j de Tol an de weg van Zellem noar Hummel in de gemeente Bronckhorst in de previnsie Gelderland in Nederland.
Kreenk vuur de Twentse Sproak

n **Kreenk vuur de Twentse Sproak** (vuur t gemak vake ofkortt töt *KTS*) is ne vereniging dee't zik gangs hoaldt met t behoald en bevördering van de Tweantse sproak. Dit doot ze oonder mear duur kaarkdiensen in t Tweants te hoalden en duur t opstellen vant Tweants Kwarteerken, ne lesriege in en oaewr Tweants vuur op legere skolen. In t besteur zitt o.a. Joop Weber, Alie van der Veer, Marlies Nijhuis. 

Um de twee joar reikt ze de Anmodigingspries oet vuur leu dee't zik drok maakt vuur de Tweantse sproake.

De KVTS-skriefwieze is oetbracht in t beuken *Twents, hoo schrief iej dat*. Eent in de zovölle tied keump n Kreenk met n Bodbreef, n blad in t plat vuur alle leden van n Kreenk.

## Oetgoande verbeending
* Offisjele webstea
IJmuden

**IJmuden** (Nederlaands: *IJmuiden*) is ne kustplaatse in de gemeente Velsen in de Nederlaandse provinsie Noord-Hollaand. t Noordzeekanaol is daor mit sluzen an de Noordzee verbunnnen. In n hoawenmond legt t Forteilaand, onderdeel van de Stelling van Amsterdam.

IJmuden hef vier hoawens; de vissershoawen en nen visofslag, de heringhoawen, de IJmondhoawen en *Seaport Marina IJmuiden*, ne rekreasiehoawen. IJmuden is hiermit de derde greutste hoawen van heel t laand. Alleen de hoawens van Rotterdam en Amsterdam zeent greuter. IJmuden is ok de greutste vissershoawen van Nederlaand. Vanoet IJmuden is ok ne veerdienst noar Newscastle.

## Foto-oetstalling

Vissersboten IJmuiden.jpg|Visserschepen
Hoogovens.JPG|Hoogovens
IJmuiden, Wasserturm Evertsenstraat 01.JPG|Watertoren


## Oetgoande verwiezing
Eanterse Waarf

De **Eanterse Waarf** is n gebouw in t Tweantse Eanter, woer't noar oold gebroek en tradisie zoompen bouwd wordt. De Waarf Is ebouwd in 2009, en n koppel vriejwilligers en leefhebbers zeent der gangs um noar oolde beskriewings nen niejen zoomp te bouwen.
Nöast t zoompenbouwen zeent der ook oetstallings oawer t gebroek van *water in Tweante*, en wordt der roondleaidings egewen oawer de spesjale bouwwiezes van zoompen.

t Gebouw is in Sassiese stiel op etrökken, mer der zeent moderne ellemeanten biej edoan. Vuur de Waarf is ne helling emaakt, woervanof de zoompen in t water eloaten köant worden.

t Projekt is betaald en op ezat duur Stichting Enterse Zomp, met hulpe van de Koninklijke Nederlandsche Heidemaatschappij.

Op moandag n 7den november 2011 wör dr vuur t eerst in 135 joar nen niejen eantersen zoomp in t water eloaten, n eersten vanof de nieje Waarf. De Kommisoaris vuur de Keuniginne, Ank Bijleveld, deupen t skip.

## Oetgoande verbeending en reffereansie
*Entersezomp.nl - Offisjele webstea

## Verwiezing
Sassiese bouwstiel

De **Sassiese bouwstiel** is in de architektuur ne wieze van huze en boerderiejen bouwen. t Meest kenmaarkende an Sassiese geböwwe beent de in verhoolding lege muren en de hoge peuntkappe der op. De kappe kan wal 2/3 van de heugte oetmaken.

Sassiese geböwwe beent op etrökken um n ekenhoolten geraamte, wat zowal binnen als boeten in t totaalbeeld terugge is te zeene. Tusken dat geraamte beent de muren met steender dichte messeld, en vrauer wal met leem. De kappe is vake van reet, mer wörd um de kosten vake ook van pannen emaakt. Ook wörd der wal es ne reetne kappe met nen pannenraand der oonderlaanks emaakt.

De veansters beent vake veerkaant en bestoat oet verskeadene kleane ruutjes. Ze köant met luken of eslötten worden. Disse luken beent mangs eskilderd in de kluren van de hearenfemilie woer at t hoes vrauer tau heuren.

Vake zit de vuurdure ook direks an de vuurgiewel, en in de achterdure zit vake ne veerkaante of of-eroonde niejndure, ne grote dubbele dure den't direks op de delle anslot. De vuurgewel is vanof de eerste verdeping vake met heultene plaanken besloan. Mangs stekt dit beskot nog nen halven meter oawer de begoane groond.

Disse bauwstiel is direkt of-eleadt van de middeleewse Sassiese bouwstiel. Daudestieds hadden dee al de lege ziedwaanden en de grote, meesttieds reetne kappe. t Grötste verskil was dat daudestieds de fundering helemoal van hoolt was. Later maakten ze dit van kleai of semeant-achtigen briej, wat op zikzölf wier volget wör duur bakkeies. In de oorsproonkelke heultene geböwwe leawden de leu en de beeste met mekaar in ene kamer. Dau't de bakkeie mear in gebroek köm, wörren der ook verskeadene kamers emaakt.
Paoshaoze

De **paoshaoze** of de **paoskniende** is in de protestanse tredisie een verzunnen kniende waorvan der an kienders verteld wönnen dat e paoseiers brengt mit Paosen.

In kattelieke gebieden (België, Frankriek en in 't zujen van Nederlaans-Limburg) vertellen ze de kienders dat de paoseiers deur de paosklokken ebröch wönnen. De klokken bin nao 't lujen tiejens 't Gloria van de Hoogmis op Witte Donderdag naor Rome vertrökken um daor de eiers te haolen. Disse klokken hemmen de vorm van karkklokken met vleugeltjes en vliegen deur de loch.

Deurdat de feesdagen zo commercieel ewönnen bin, wönnen zowel de eiers, haozen as de klokken veural as sukelaod verkoch.

## Oorsprong
Iezelig veul *[[heiden]]se gebruken* waormee de weerummekeer van 't veurjaor evierd wönnen, bin in de gebruken van 't christelijke paosfees over-eneumen. 

't *Ei* is 't symbool veur 't ontkiemende leven in 't vrogge veurjaor. De haoze is een van oorsprong heidens symbool en is altied een symbool van vruchbaorheid ewes. 

Vrogger vunnen ze eiers in ouwe haozelegers en/of kniendeholen dee eleeg wönnen deur verschillende voegelsoorten, vandaor 't verbaand tussen paoshaoze en de eiers. Vrogger was 't de tied dat ze 't laand op gungen um te voerezeren.

Aandere veurbeelden van verzunnen feguren dee van doon hemmen mit de christelijke feesdagen bin Sunterklaos en de Karsman.

## Nedersaksisch
* Tweants: *poas(ke)hazen*
* Veluws: *paoshaoze*, *paoshaze*, *paoshaos*
Dub

**Dub** (körtn naam vuur **Dubreggae**) is ne muziekstiel den't is ontstoan oet ska en reggae. Vake wörd t ezeen as ne oonderstiel van reggae, umdet t bestoande reggaenommers gebrok en dee umme vörmt töt nieje nommers. Meesttieds wörd n zaank vort ehaald en de drums en basliene benoadrukt. Hierop komt dan vlagen van n tekst/zaank, of delen van t originele nommer vuurbie met verskillende effekten der achter, zo as nen onmeundigen echo of terugslag. Ook wordt der mangs elektroniese geluden biej edoan. De noadruk keump hierduur slim op de ritmiek te liggen. t Geheel krig zo n hiepnotiserend karakter.

Dub hef völle invlood ehad op aandere muziekstielen, zo as hip hop, disko, housemuziek, densmuziek, en t is n begeensel ewörden vuur jungle, drum en bass en dubstep.

Rechtevoort wörd n naam *dub* ook wal vuur t verdreeien en hergebroeken van aandere muziekstielen gebroekt.

## Bekeande ärtieste
Eankele bekeande ärtieste dee't dub hebt helpen oontwikkelen of dee't der völle met deden zeent Osbourne Ruddock (*King Tubby*), Augustus Pablo en Lee Perry.

## Oetgoande verbeending
* King Tubby - Dub I can feel (ne Dub-versie van John Holt's nommer *Love I can feel*)
Lork

De **lork** of **larks** (*Larix*) is n geslacht van koniferen. t Geslacht is in West-Europa t enigste algemeen veurkoemende geslacht dat swienters zien naolden löt vallen. De lork kömp veur in de koelere gemaotigde streken op t noordelik halfrond. De bomen wörden zo'n vuuftien tot dartig meter hoge, ze hebben n openstaonde krone en takken mit bulten derop. De kleine naoldachtige blaojen bin slentes eerst heldergreun, dan zachtgreun, en sares kleuren ze fel oranje-geel.

## Beschrieving
De twiegen kunnnen twee vormen hebben: de lange loten van tien tot vuuftig sentimeter, en de dwargloten van twee tot vuuf millimeter. An de lange loten staon de blaodjes op der eigen, an de dwargloten staon ze dronge op mekaar in kransjes van tien tot twintig stuks. De mannelike bloemen verschienen net wat eerder as de blaojen en bestaon uut bundeltjes van gelige meeldraojen die dronge op mekaar staon. De vrouwelike bloemen bin schubbige rozetjes die vertikaal an de lange loten greuien. Eerst bin ze greun of rood of paors van kleur; nao bevruchting riepen ze in ongeveer n halfjaor tot grauwbrune froemelige kegeltjes van één tot vuuf sentimeter groot.

## Soorten
De Europese lork (*Larix decidua*) kömp van nature veurnamelik veur in de Alpen en de Karpaten, kort bie de boomgrens, mer lorken wörden in oek tunen en parken an-eplaant as sierboom. De in de Nederlaandse bossen veurkoemende lork is meestentieds n krusing van disse Europese lork mit de Japanse lork (*Larix kaempferi*). De krusing *Larix* ×*marschlinsii* (synoniem: *Larix* ×*eurolepis*) greuit iezelig vlogge en is dus n goeie boom veur de bosbouw en as houtleveransier.

De Siberiese taiga besteet veur n belangriek deel uut twee lorksoorten: de Siberiese lork (*Larix sibirica*) in West-Siberië en de Aziatiese lork (*Larix gmelinii*) in Oost-Siberië.

## Hout
Lorkenhout is duurzaam, waotervast en stark. t Wördt vake gebruukt as rikkige, bouwhout (veur binnen en buten), en veur scheepsrompen. t Marg is donker-roodbruun en tekent zich scharp aof tegen t bleekbrune spienthout.

## Ziekten
As in de umgeving van n lork peppels staon, kan e an-etast wörden deur de roest *[[Melampsora larici-populina]]*.

## [[Nedersaksies]]
* Tweants: *lorke*
* Veluws:
** *lariks* 
** *larik* (Vaossen, Apeldoorne)
** *laarks* (Putten, Elspeet)
** *laoriks* (Hoevelaken)
** *lark* (Armelo, Appel, Apeldoorne, Klarenbeek, Harskamp)
** *larke* (Apeldoorne)
** *larks* (Elburg, Nunspeet, Garderen)
** *lärks* (Waopenvelde)
** *lärkse* (Heerde, Emst)
** *lork* (Nunspeet, Armelo, Barreveld)
** *lorke* (Wenum-Wiesel)
** *lörk* (Lunteren)
** *lörke* (Attem)
** *denne* (Klanenbeek)

## Uutgaonde verwiezing
Gildehoes

**Gildehoes** is ne deelgemeente van de gemeente Bad Beantem in de Groafskop Beantem in de Duutse deelstoat Nedersaksen. t Ligt op ne heugte van 49 meter boawen t NAP kort bie de Duuts-Neerlaandse greanze, bie Oldenzel, en t ligt ook teegn de Duutse deelstoat Noordrijn-Westfalen an. t Hef 3980 inwonners.

t Doarp wör vuur t eerste neump in 1292, doo't nog *Nyenkerken* heten. Töt an 1974 was Gildehoes ne egene gemeente, doarnoa köm t bie Bad Beantem. Bie de parochie Gildehoes beheurt ook de plaatsen Achterbearg, Bardel, Hagelshook, Hoolt en Hoar, Woldziede, Westenbearg, dee't vroger op zikzelf steunden.

In Gildehoes wont redelik wat Neerlaanders, vuural oet Tweante, umdet de huzeprieze in Duutslaand wat leger zeent. In de wieke Pieper-Werning is 75% van de inwonners Neerlaands.
Hoolt en Hoar

**Hoolt en Hoar** is ne boerskop tegen de Duuts-Neerlaandse greanze. t ligt in de deelstoat Nedersaksen en in de Groafskop Beantem in de gemeente Gildehoes. t Heurt an de stad Bad Beantem. t hef ongevear 120 inwonners.

Hoolt en Hoar lig tusken Nothoorn, Gildehoes en Gronau in. Töt an 1962 was Hoolt en Hoar ne egene gemeente, kompleet met börgemeaister. In 1950 wör der eskatt det der 170 inwonners warren.

## In de beuke
* Heinrich Voort: *700 Jahre Gildehaus 1292 - 1992*, VVV Gildehaus e.V., 1992.
* Landfrauenverband Weser-Ems e.V. (Hg).: Unser Land in Achterberg, Westenberg, Holt und Haar 2005.
* Herbert Wagner: *Die Gestapo war nicht allein… Politische Sozialkontrolle und Staatsterror im deutsch-niederländischen Grenzgebiet.* LIT Verlag, Münster 2004.
Langezwaog

**Langezwaog** (Nederlaans: *Langezwaag*, Fries: *Langsweagen*) is een wegdörp in de gemiente Opsterlaand, van de Nederlaanse perveensie Frieslaand. Et dörp leit in et zuudwesten van Gorrediek, an de weg naor Et Vene, en het roem duzend inwoners.

Langezwaog leit in et veenontginningsgebied en is van ooldsher een wegdörp. Et dörp leit op de greens tussen zaand- en veengronden. In et westen en zuden van Langezwaog is spraoke van een eupen laandschop en in et oosten en noorden het et laandschop een sleuten kerakter. Langezwaog leit in et zuudwestelike punt van de gemiente Opsterlaand. Et dörp leit omdebi'j halverwege an de deurgaonde weg tussen Gorrediek en Et Vene. Disse deurgaonde weg is deur de anleg van een rondweg (De Boenders) om et dörp henne leided. Et dörp is goed mit et eupenbaor vervoer te berieken, deurdat et an de busliende tussen Et Vene en Gorrediek leit (busliende 10).

## Korte geschiedenis
De naeme Langezwaog hoolt verbaand mit de ligging van de gronden: langrekte laanderi'jen (zwaogen) leupen vrogger van et reviertien de Oolde Ee in et noorden tot veurbi'j de Schoterlaanse Kompejonsvaort in et zuden. De lange zwaogen viej' nu nog terogge in de dörpsvlagge en et waopen, symboliseerd deur de grune baenen en een klaover in et waopen. Vanof omdebi'j 1550 wodde deur de Heeren Compagnie vanuut Et Vene begonnen mit et ofgreven van hoogvene en wodde de Schoterlaanse Kompejonsvaort mit zien vule ziedtakken greuven om de turf naor Hollaand te vervoeren. De heufdweg leup oost-west, van Et Vene via Luxwoolde en Langezwaog naor Gorrediek. Disse Hegedyk was ok de waeterkering naor beide zieden. In et noorden van disse Hegedyk ontstonnen nao de vervening grote waeterplassen. Deur de anleg van poolderdieken wodden de dreugmaekte poolders klaormaekt veur bouwlanen en greiden. Een twiede verbiendingsweg was et wat hoger legen "Bovenpad" vanof Zestienroeden tot veurbi'j Bontebok waoran zoe'n veertig boerkeri'jen staon moeten hebben.
 
De in 1902 oprichte zuvelfebriek verleur nao de koncentraosie in de jaoren '60 en '70 heur funktie en wodde sleuten. Et gebouw wodt now bewoond en harbargt bedrievighied. Veur de ofvoer van de produceerde keze wodde gebruukmaekt van de tram. In 1880 wodde de NTM (Nederlandsche Tramweg Maatschappij) opricht en vanof die tied kreeg Frieslaand een net van tramlienen. Tot 1948 reed d'r ok een tram deur Langezwaog. De PKN-karke in Langezwaog is wijded an Sunte-Mattheüs. Oorspronkelik hongen d'r twie klokken in een klokkestoel, mar nao de ni'jbouw van de karke in 1782 bin de klokken in de karketoren ophongen. Naost de karke staot de konsistorie mit een schiere trapgevel.

## Geboren
*Hans de Haan (1924/25-2006), politikus
*Hotze de Roos (1909–1991), jeugdboekeschriever
*Tjeerd Bottema (1884–1978),  Nederlaanse schilder, tekener en boekbaandontwarper

## Uutgaonde verwiezing
* Webstee over Langezwaog
* Webstee over et dörpshuus 't Paradyske in Langezwaog
Limerick

n Term **Limerick** kan noar verskeaidene dinge verwiezen:

* Limerick (stad) - Ne stad in Ierlaand
* Groafskop Limerick - Ne groafskop in Ierlaand
* Limerick (dichtvorm) - Ne manere van gedichten skriewen
Limerick (dichtvorm)

Nen **Limerick** is n gedicht van vief regels, woervan't de leste wöarde oet de zinnen op mekoar riemt in ne AABBA volgorde. De meeste limericks hooldt zik an n vast antal lettergrepe; zin 1, 2 en 5 hebt negen lettergrepe, zin 3 en 4 hebt der viewe. t Versritme is meesttieds anapest of amphybrache. t Kan wean det Limericks oet Ierlaand komt, van de Maiguedichters oet t 18de joarhoonderd, mer der beent gedichten oet Engelaand bekeand dee't eulder beent, en toch deezelfde dichtvorm hebt.

De gedichten beent vake komies of vernemstig en klook bedoold, mangs op t skunnige of. In Neerlaand was lange Ab Normaal, n skunnig roze knien (as haandpoppe) vuur tellevisie, den't skune bakken vertellen dee, en limericks zingen.

Eenn den't völle Limericks in t Neersassies skriewn deed, was Jan Zandbergen oet Riesn:

:**Tandarts**
:*Nen jonge met nen zearn taand oet Rekken*
:*Wol 'n taand nit duur 'n tandarts loatn trekken,*
:*want zin moat har ezeen*
:*Dat hee treuk met 't been.*
:*Doarumme har hee 't wal bekekken.*
:2011

## Verwiezings
Thomas Berge

**Thomas Berge** (echten naam *Chiel Ottink*, Eanske 25 jannuwoari 1990) is nen zänger oet Hoksebarge in Tweante, den in t Neerlaands zingen dut. 

## Loopbaan
Met 12 joar nöm he al zin eerste versken op; *Mijn Luchtballon* wör as promosie 800.000 moal verkocht. Zinnen artiestennaam is oet edacht um de Duutse muziekmoarkt an te sprekken, net zo as det is egoan met Heintje en Jan Smit. In 2005 wun he nen Goolden Harp.

In oktober 2007 zung he met Junior Songfestivaldeelnemster Tess Gaerthé t leed "De stem van mijn hart" in. Dit leed is ne ummezetting van t versken "You are the music in me" oet High School Musical 2. Op 6 september 2008 gung Berge met Roemjana de Haan noar t tweede Eurovisiedaansfestival in Glasgow. Doar haalden ze de leste plaatse met mer één peunt.

In 2014 köm Berge in t niejs umdet hee nen breef an nen radio-dj van t radiostasjon 538 skreewn har, woerin't he den kearl anspreuk op de anname det Thomas Berge nog aait ne onbedudende artiest was. Berge's nieje album steund hoge in de liestn, mer den dj weaigern um zinne muziek te dreein. Det steuk Berge:

"Um de een of aandere readn mut ik aait nog opboksen teegn t feit det ik as 12-jöarig jeunkn ne cd maakt hebbe oawer nen luchtballon en tusken 2002 en 2008 volkse verskes zingn deed. Ik wör zelf neet heel gelukkig van disse nommers. Doarumme he'k t kats aanders an epakt en zin de muziek goan skriewn wa'k zelf mooi veund. Op min nieje album 'Berge Verzet', wat binn ne wekke op plaats 11 in de album Top40 van Radio 538 steund, he'k onmeundig hard epokkeld as skriewer, muzikaant, co-producer en co-mixer. Eandelik muziek woer ik wál gelukkig van worde en onmeundig greuts op zin".

Doarumme daagn he den dj oet um um te neudigen vuur n optreadn. Det deed den dj.

## Vuur tellevisie
Anvang 2007 deed he met an t programma "Sterren dansen op het ijs" töt he op 10 meart de ofvalwedstried verlöar van Geert Hoes. Bie RTV Oost deed he met an t programma "Toppers te Paard", woerin't bekeande leu leart peardrieden. Vanof 11 jannuwoari 2008 har he zinne eegne realitysoap op Nederland 1.

In 2010 dee Berge met an t EO-programma *De Mattheus Masterclass* woerin't ärtieste, dee't normaal niks met klassiek doot, n deel van Johann Sebastian Bach's Matthäuspassion oetvoert in de St. Vituskoarke in Hilversum.

## Persoonlik
Thomas Berge har in t verleden vriejerieje met zängeressen Monique Smit en Daniëlle Bubberman (van t programma Holland's Got Talent). Seend november 2009 hef he verkearige met Daisy Drost (deelnemmer an Miss Oaweriesselverkiezings 2009), woer't he twee moal earder ook al wat met har.

Augustus 2010 leut Berge zik opnemn in nen ofkickhoes umdet he regelmoatig met drugs dee. Um te zorgen det t nit te gek zol goan, of det he verslaawd zol wordn, zochen he hulpe bie nen bekeandn oold-verslaawden, den't rechtevoort n ofkickhoes hef.

## Mooi um te weetn
*Thomas Berge was, vuurdet he woark van zin zingen maken, nen beheurliken fietscrosser in jeugndverbaand
*Hee is ambassadeur van de Cliniclowns

## Plaatnriege
### Albums

### Singles

## Verwiezingn


## Oetgoande verbeendige
*Offisjele webstea
Bram Tankink

**Bram Tankink** (Hoksebarge, 3 december 1978) is nen Neerlaandsen wielrenner oet Tweante. Ze neumt um in t Engels mangs ook wal *The Tank* of *The beast from the East* (t Beest oet t Oostn).

Tankink begun zinn loopbaan ooit as veeldrieder, mer gung in 1999 oawer op stroatriedn. t Joar doarop wör he Neerlaands Kampioen bie de espoirs, woerduur at he an enömn wör as prof bie de ploog Domo-Farm Frites. Vuur disse ploog jaagn he twee joar, töt at hee, en nog n poar mear, oawergungn noar de Quick Stepploog. Ook hier dee Tankink völle as knech riedn. Hierduur völ he zelf nit völle in de priezn, mer zinne ploog har um gearne met noar de Roonde van Fraankriek van 2005. Hier köm he met gode bene oet, en hulp doarmet Filippo Pozzato in de HEW Cyclassics in Hambörg an nen pries. In de Roonde van Duutslaand wun he doarop nog n eersten ofstaand en wör leaider van de algemene klasseringslieste. Doarnöast  wun Tankink ook nog verskeaidene noa-Roondekriteriums.

Tankink dut ook of en an nöalstuks skriewn vuur n Tubantia, dee't vuural um de Roonde van Fraankriek good beleazn wordt. Doarbie hef he nog n nöalstukn met as naam *Bijtanken* in t blad Wieler Revue.

Seend augustus 2007 dreeit Tankink met in de ploog van de Rabobaanke.
## Belangriekste priezn
**2000**
* Neerlands kampioen wielrennen op de weg, Beloften

**2005**
* 1e etappe Roonde van Duutslaand
* Profroonde van Maastricht
* Profroonde van Almelo

**2006**
* Miele van Mares

**2007**
* GP Jef Scherens
* Profroonde van Maastricht

## Grote roondes
Eindklasseringen in grote rondes, met tussen haakjes het aantal etappeoverwinningen

## Ploogn
*2001 - Domo-Farm Frites
*2002 - Domo-Farm Frites
*2003 - Quick·Step-Davitamon
*2004 - Quick·Step-Davitamon
*2005 - Quick·Step-Innergetic
*2006 - Quick·Step-Innergetic
*2007 - Quick·Step-Innergetic
*2008 - Rabobaanke
*2009 - Rabobaanke

## Oetgoande verbeendiges
*Offisjele webstea
*Beskriewing van Bram Tankink op Rabosport.nl
Monzón

**Monzón** is een gemiente en een stad in de perveensie Huesca van de Spaanse regio Aragón. De gemiente het een oppervlakte van 155 km². In 2010 had et zoe'n 17.115 inwoners. Monzón is ok de heufdstad van de comarca Cinca Medio.
Global Kryner

**Global Kryner** is nen oberkrainerband oet Oostenriek. De band besteet oet Christof Spörk (klarinette) Martin Temmel (skoeftrompet), Edi Köhldorfer (gitaar), Markus Pechmann (trompet), Anton Sauprügl (trekzak) en Sabine Stieger (zaank). Global Kryner is op erichtet in 2003 duur Christof Spörk.

Global Kryner wik of van aandere oberkrainerbands, umdet ze internasjonaal bekeande popverskes ummezetten doot noar de oberkrainerstiel. Hierduur hebt ze oberkrainer bie n grötter publiek bekeand weten te maken. Öare bekeandheaid nöm onmeundig too doo at ze vuur Oostenriek metdeden an t Eurovisie Songfestival van 2005. Ze steurden twee verskes in, *Y Así* en öare bewoarking van t bekeande nommer *Dreaming*. Duur disse tweedeling verlöaren ze stemmen en wun oeteaindelik öare tegenstaander Alf Poier. Den har skoonwal zegd det he nit met zol doon as hee zol winnen, woermet he angavven det hee feaitelik ook wol det Global Kryner zol winnen. Öare oeteaindelike inzeanding was *Y Así*, n versken oawer n Kubaans meaken det gek is van nen Oostenrieksen jodeler. t Versken haalden oeteaindelik de 21e plek in de halve finale met 30 peunten. n Oostenrieksen umroop was zo hellig det ze t joar doarop nit metdeden.

Öar muziekanbod, stemmingmakerieje, spölnivoo en verniejende ideeën maakt Global Kryner geleefd bie zowal volksfeeste as bie jazzfestivals. Öare muzikale beweaglikheaid blik oonder mear oet t feit det ze zelfs met n soultrio, *The [[Rounder Girls]]* ne CD hebt op enömmen den't good wörd oontvöngen. Ze reaizet inmiddels de hele wearld oawer.

## Platenriege
*Global Kryner (april 2004)

**Something Stupid 
**Lady Marmalade 
**Honesty 
**Like a Virgin 
**Private Dancer 
**Over the Rainbow 
**Sex Bomb 
**Night & Day 
**Funky Town 
**Stardust 
**That’s How the Yodel was Born 
**Hey Jude 

*Krynology (mei 2005)
**Something Beautiful 
**Hot Stuff 
**I Can’t Stand the Rain 
**I’ll Be the One 
**Rock Me Amadeus 
**Stop 
**Oops, I Did It Again 
**Y Así 
**First Day of My Life 
**Shut Up 
**Dreaming / 
**Eye of the Tiger 
**Toxic 
**My Foolish Heart 
**Krynology 

*Weg (2008)
**Proud Mary 
**Oye como va 
**Wladimir & Mohammed 
**Kratzen 
**I Will Survive 
**Alt 
**Kotau 
**Schlampe 
**Fliege, Frosch & Mountainbiker 
**Dschinghis Khan 
**Traumland 
**Bésame Mucho 
**Proud Mary (Maxi Version) 

*Live in Luxembourg (2007)

*Global Kryner versus The Rounder Girls (2009)
**Respect Me
**Home
**Everybody
**Insane
**Reeling in the Years
**One Night Stand
**Hamma Net
**Think About It
**I Loves You, Porgy
**Push Me
**Schnucki, ach Schnucki
**Think
**Try

## Prieze
*2005: Eurovision Song Contest met *Y Así*  
*2005: Amadeus Austrian Music Award in de ofdeling „Gruppe Pop/Rock national“. 
*2006: Prix Pantheon in de ofdeling "Frühreif & Verdorben" 

## Oetgoande verbeendings
*Offisjele webstea
Eyjafjallajökull

De **Eyjafjallajökull** () is eyn van de kleinere gletsjers up Ysland. De name Eyjafjallajökull is yslandsk vöär *eilandbargengletsjer*. De Eyjafjallajökull leit in et noorden van et plak Skógar en in et westen van de groutere gletsjer Mýrdalsjökull (yslandsk vöär *veandalgletsjer*).

## Vulkaan
De yskappe van de gletsjer bedekt de 1666 meter houge vulkaan Guðnasteinn dee aardig vake üütbarsten is sind de laatste ystyd. De up eyn nå laatste üütbarsting was van 1821 tot 1823 en veroorsakede een gletsjerdöärbråke (in et yslandsk: *jökulhlaup*). De krater van de vulkaan hevt een diameter van dree tot veer kilometer. De gletsjer selvs hevt een uppervlakde van umdeby de 100 km².

## Üütbarstings in 2010
Up 20 määrt 2010, krekt in et ousten van de gletsjer, up de passe Fimmvörðuháls, was der nye vulkaniske aktiviteit. Een tweyde üütbarsting begun up 14 april 2010. In groute deylen van Europa wordde et vleegverkeyr dagenlang heylendal stillegd vanweagen de aswolken dee de vleegtügen beskadigen künnen.

## Foto-üütstalling

Ofbeelding:EyjafjallajökullSkógar.JPG|Eyjafjallajökull seen vanüüt Skógar
Ofbeelding:Eyjafjallajökull.jpeg|Eyjafjallajökull in de winter
Ofbeelding:Eyjafjallajökull,2008a.JPG|Eyjafjallajökull en Svaðbælisá-rivyr.
Ofbeelding:Fimmvorduhals 2010 03 27 dawn.jpg|De üütbarsting up 27 määrt 2010.
Ofbeelding:Eyjafjallajokull-April-17.JPG|Vulkaniske üütbarsting up 17 april 2010.


## Üütgånde verwysing

* Geskydenisse van de Eyjafjallajökull (in et yslandsk)
* Fotos van de üütbarsting in 2010
* Webkamera Eyjafjallajökull
Sarek

**Sarek** is een meziekgroep uut Zweden dee ontstaon is in 2002. An 't einde van de jaoren '90 begun Stina Engelbrecht mit 't schrieven van de liedjes, dit leien ub 2002 tot 't ontstaon van de groep. In 2003 en 2004 dung Sarek mee an 't Melodifestivalen (de Zweedse veurrondes van 't Eurovisiesongfestival), in 2003 was dat mit *Genom eld och vatten* en in 2004 was dat *Älvorna*. De meziek van Sarek is een combinasie van popmeziek mit Zweedse en Europese volksmeziek.

In meert 2008 dung Sarek mee an de Belgische veurrondes van 't Eurovisiesongfestival, mit 't liedjen *Magical Sensations*. 't Liedjen wönnen ezungen deur Katy Satyn en won daor de eerste halve finale.

In december 2008 kreeg *I natt ska marken skälva* een grammisnominering (veur 't beste *schlageralbum* van 2008).

## Lejen
*Stina Engelbrecht (meziek, tekse en zang)
*Jessica Wetterstrand (zang)
*Zara Kronvall (zang)
*Kristofer Pettersson (altnyckelharpa, trekzak)
*Göran Månsson (fluit, mondharmonica, slagwark)

## Discografie
;Album
*Genom eld och vatten (2003)
*Sarek (2004)
*I natt ska marken skälva (2008)
*Magiska toner (2011)

;Liedjes
* Vinterland (2002)
* Genom eld och vatten (2003)
* Solen glimmar (2003)
* Älvorna (2004)
* Medan stjärnorna vandrar (2004)
* Törst (2004)
* Alla änglar log (2004)
* I natt ska marken skälva (2008)
* Magiska sekunder (2008)

## Uutgaonde verwiezingen
* Sareks officiëlle webstee
Tweantse zegswiezen

Dit oonderdeel is um te loatn zeen det Tweants vake aandere oetdrukkings hef as t Hollaands. ne letterlike oawerzetting van de volgende Hollaandse zinn is wal meugelik en korrekt, mear meesttieds wördt ekeuzn vuur n variaant den't hiereunter in t Tweants te leazn is. Zoo kan t Hollaandse "*alles goed?*" letterlik vertaald wordn noar "*Alns good?*", mear echt Tweants gebrok ne zegswieze zooas den hiereunter steet. Tukkers vertaalt disse zegswiezn vake rechtstreeks noar t Hollaands, woerduur at de Tweantismes ontstoat.

Wat van disse zegswiezen zeent ook in t Hollaands oawer te zetn, mer wordt lange nit zo vake gebroekt as in Tweante.

## Zeet ook
*Achterhookse zegswiezen